My Sondagoggend het begin met ‘n heerlike koppie koffie en die allerlekkerste rosyntjiebrood. Ek het dié broodjies altyd vroeg Saterdagoggende vir die mark by The Palms gebak. Ek het Vrydagaande al die deeg aangemaak – dis immers Ouma se Oornagrosyntjiebrood. Deur die nag kleur en geur die rosyne daardie deeg. En terwyl daardie broodjies bak, water jou mond al met al die geure wat die kombuis vul.
Ek het belowe ek plaas die resep vandag. Dis vreeslik maklik en nikse geknieëry nie! Ek bak dit in kleiner broodpannetjies (ongeveer 12 x 4 cm), maar jy kan twee groot brode in standaard-grootte broodpanne bak. Verleng dan net die baktyd tot ‘n uur.
Kap die rosyne fyner. Sif die koekmeel, sout, naeltjies, kaneel en gemengde speserye saam in ‘n mengbak. Voeg die rosyntjies by en meng totdat al die stukkies met meel bedek is. Smelt die botter oor lae hitte in ‘n groot kastrol. Haal dit van die stoofplaat af sodra die botter gesmelt is en roer die koeksoda by. Roer totdat al die klontjies opgelos het. Voeg die meelmengsel en suiker by. Giet die karringmelk in ‘n kleiner bakkie en klits die appelkooskonfyt by. Voeg dié mengsel by die mengsel in die kastrol. Meng goed. Bedek die kastrol met sy deksel en laat oornag staan. Die volgende oggend skep jy die deeg in die gesmeerde broodpannetjies en bak die kleintjies vir 30 – 35 minute of die grotes vir ‘n uur lank in ‘n voorverhitte oond van 180ºC.
Met die beetblare en ‘n pakkie rooilensies het ek die wonderlikste sop opgetower, heilsaam en lekker. Na ‘n bakkie vol daarvan, het ek weer kans gesien vir die wêreld en sy virusse.
Ek koop altyd te veel groente en vrugte. Elke maaltyd is boordens toe vol gelaai met al daardie wonderlike vitamienes en ‘n wonderlike hupstoot vir die gesondheid en die immuniteitstelsel.
Maar ‘n mens kan nie altyd alles ewe vinnig opgebruik nie. Veral die vrugte. Wanneer dit ‘n effens koeler dag is, verseg my ma om vrugteslaai te eet. En met die warmer dae, gaan die vrugte sommer baie vinniger agteruit.
As jy dit nog nie probeer het nie, weet jy nie wat lekker is nie! Dis waarskynlik nie so gesond soos vars vrugte nie, maar dis baie goed vir die gees. En dis so belangrik om nou na elke stukkie geluk te gryp – al lê dit nou in ‘n skeppie blatjang.
Die geheim van die allerlekkerste nougat lê in die heuning en neute wat jy gebruik. Ek gebruik die Siciliaanse metode van nougat maak, effens taaierig. Hulle glo ook jy gebruik net amandels. Ek gebruik dit sommer met skilletjie en al, maar as jy dit wil pel, moet jy net onthou om die neute agterna goed uit te droog. Nougat háát water of klammigheid. Die heuning wat ek gebruik is die rou heuning van vriendin Karen Otto se kleinhoewe, Rietfontein, naby Darling. Sy bemark dit onder die naam Darling Honey. Hulle maak ook die heerlikste heuninglikeurs en -jenewer.
Terwyl jy vir die strope wag, klits solank die eierwitte styf en klits die suiker by. Ruil die klitser om met ‘n spaan en voeg die heuningstroop geleidelik by terwyl jy die heeltyd klits. Volg dan met die suikerstroop terwyl jy die heeltyd klits. Wanneer die strope bygevoeg is, klits vir nog ‘n verdere 4 minute. Roer die warm amandels (sien wenk) by en skep onmiddelik in die voorbereide pan. Versprei mooi egali en maak die bokant mooi gelyk. Die mengsel is baie warm. Ek spuit gewoonlik ‘n aartappeldrukker met oliesproei en druk die mengsel liggies in plek. Plaas die ander vel ryspapier bo-op en stryk liggies glad. Laat staan vir ongeveer ‘n driekwartuur totdat die mengsel afgekoel en gestol het.
Haal die nougat uit die pan en plaas op’n solied werkoppervlak. Gebruik ‘n geriffelde broodmes en ‘n vleishamertjie. Meet hoe groot jy jou stafies wil hê, plaas die mes in posisie en tik met die vleishamer op die mes. Só sny die nougat die maklikste.
WENK: Plaas jou neute op ‘n bakplaat en plaas in ‘n voorverhitte oond van 200°C sodra jy die stoofplaat met die suikerstroop aanskakel. Hou die oond vir 3 minute aan en skakel dan af. Hou die plaat met neute in die oond sodat dit kan warm bly. Wanneer jy koue neute by die nougatmengsel gooi, stol dit te vinnig en jy gaan sukkel om dit gelyk in die pannetjie te kry.
Maak eers die suikerstroop: Giet die suiker, water en suurlemoensap in ‘n kastrol. Ek gooi eers die suiker in en agterna die water en suurlemoensap. Jy moet die water versigtig bygooi sodat daar nie suikerkristalle teen die rand van die kastrol spat en die suiker begin kristalliseer wanneer die stroop kook nie. Kook die stroop totdat die temperatuur 115ºC bereik. Skakel die stoofplaat af, maar laat staan die kastrol.
Voeg die suikerstroop bietjie-vir-bietjie by die pap en roer goed na elke byvoeging. Sorg dat jy van die begin af net in een rigting – kloksgewys – roer. Plaas die kastrol terug op die stoof en stel die plaat op die laagste hitte. Laat die pot vir minstens ‘n uur lank prut terwyl jy baie gereeld roer, ook net in een rigting. (Dis wat die Turke sê en wie is ek om te stry?) Ek stel my stoofwekker en roer elke 10 minute. Die mengsel word so ‘n amber kleur.
Wanneer laas het jy sommer net iets vir die lekker gedoen? Sommer net vir die pret? Daardie selfde lekkerte ervaar as wanneer jy diep uit jou maag uit lag . . . sommer oor niks.